סמל הכוח הסיוע הביטחוני הבין-לאומי. פירוש הכיתוב בשפת הפשטו המופיע בסמל, "کمک او همکاری ", הוא "עזרה ושיתוף פעולה"
**כוח הסיוע הביטחוני הבין-לאומי**, נקרא גם **ISAF** (קיצור של **International Security Assistance Force**) היה כוח בין-לאומי בהנהגת כוחות מצבאות נאט"ו שנשלח למשימות ביטחון ופיתוח באפגניסטן. הכוח הוקם ב-20 בדצמבר 2001 על ידי מועצת הביטחון של ארגון האומות המאוחדות. הכוח חדל מפעילותו ופורק בדצמבר 2014. חלק מהחיילים נשארו כיועצים במסגרת הארגון Resolute Support Mission שהחליף את ה-ISAF.

סקירה כללית
-----------

ב-11 בספטמבר 2001 התרחשה בארצות הברית סדרת פיגועי טרור שגבתה את חייהם של קרוב ל-3000 אנשים. בתגובה, יצאה ב-7 באוקטובר 2001 קואליציה בהובלת ארצות הברית ושכללה בין היתר את בעלות בריתה בברית נאט"ו למבצע באפגניסטן, תחת השם "מבצע חירות מתמשכת", במטרה לתפוס את ראשי ארגון הטרור אל-קאעידה, שנתפסו כאחראים לפיגועי 11 בספטמבר, ועל-מנת להפיל את שלטון הטליבאן שתמך באל-קאעידה ונתן לו להתפתח באזורי שליטתו. במהלך המבצע הצליחו הכוחות התוקפים להפיל את שלטון הטליבאן, אך ראשי אל-קאעידה הצליחו להימלט מפניהם ומאפגניסטן.

במהלך חודש דצמבר 2001, לאחר הפלת שלטון הטליבאן באפגניסטן, נפגשו מספר אפגנים מיוחסים, תחת חסות האו"ם, בעיר בון, גרמניה, על-מנת להחליט על תוכנית למינהל אפגניסטן, וכך נכתב הסכם בון. בהסכם תוארה הקמת כוח בין-לאומי בראשות נאט"ו, במטרה לשמור על השלטון החדש באפגניסטן מפני כוחות מורדים שונים. כך הוקם על ידי האו"ם כוח הסיוע הביטחוני הבין-לאומי.

בתחילה, מטרת כוח הסיוע הביטחוני הבין-לאומי הייתה להגן על השלטון בקאבול, עיר הבירה של אפגניסטן, ובאזורים הסובבים את העיר מפני כוחות הטליבאן, אל-קאעידה, או כל מיליציה מפלגתית אחרת. בנוסף לכך, הכוח נשלח על-מנת לעזור בפיתוח המדינה, דבר שהתבטא במלחמה בפשע ובסחר הלא חוקי באופיום שהיוו מנוף כלכלי של הטליבאן. באוקטובר 2003, מועצת הביטחון של האו"ם נתנה את אישורה להרחבת משימת ההגנה של כוח הסיוע הביטחוני הבין-לאומי לכל אפגניסטן.

תחום פעולה
----------

במשך קרוב לשנתיים, תחום הפעולה של הכוח היה רק בגבולות קאבול וסביבתה, כשהאחריות על שאר אפגניסטן הוטלה על הצבא האפגני שרק הוקם, בשל המחשבה שהכוח אמור היה להיות קיים לזמן קצר והעדיפו שלא להשקיע משאבים בהגדלתו. לפי נורברט ואן היסט, גנרל בצבא הגרמני ששירת כמפקד בכוח הסיוע הביטחוני הבין-לאומי, הגדלת הכוח תדרוש פריסה של עוד לפחות 10,000 חיילים. עם זאת, בשל קשיים ועיכובים בבניית וחיזוק הצבא האפגני, ב-13 באוקטובר 2003 אישרה מועצת הביטחון של האו"ם פה אחד על הרחבת סמכויות הכוח אל אפגניסטן כולה.

מיד לאחר מכן, הודיע בתגובה ראש ממשלת קנדה כי מדינתו לא תשלח עוד חיילים לאפגניסטן כחלק מכוח הסיוע הביטחוני הבין-לאומי (עד אז מספר החיילים הקנדים בקואליציה בראש ארצות הברית שפלשה לאפגניסטן היה כמעט מחצית ממספר כל החיילים בקואליציה). לעומתו, הצביע ב-24 באוקטובר 2003 הבונדסטאג (הפרלמנט הגרמני) על שליחת 230 חיילים נוספים לאפגניסטן כחלק מהכוח.

הכוח ותעשיית האופיום הבלתי חוקית
--------------------------------

עד אוקטובר 2008, נאבק כוח הסיוע הביטחוני הבין-לאומי רק באופן עקיף בתעשיית האופיום הבלתי חוקית באפגניסטן, תעשייה שהיוותה מנוף כלכלי של הטליבאן. המאבק העקיף התבטא בתיאום מודיעיני עם השלטון האפגני ומאבק ביבולי הפרג על ידי תקיפת שדות גידול והגנה על יחידות הבערת פרג שהותקפו באופן תדיר.

המאבק השפיע על האיכרים העניים שעסקו בתחום גידולי הפרג והיו חסרי עבודה חלופית. לפיכך, המאבק פגע בניסיונות חיילי הכוח להשיג תמיכה מהמקומיים. למרות זאת, הכוח לא שינה את עמדתו במאבק. באוקטובר 2008, במטרה לרסן את ההתקוממות העממית, שינה הכוח את אופן מאבקו, והחל לתקוף סוחרי ומעבדות ייצור סמים.

המדינות החברות בכוח
-------------------

מפה המייצגת את המדינות החברות בכוח הסיוע הביטחוני הבין-לאומי. בירוק כהה מסומנות המדינות שאליהן שייכים יותר מ-1000 חיילים מהכוח, בירוק בהיר מסומנות שאר המדינות החברות בכוח, ובארגמן מסומנות החברות לשעבר בכוח.
בכוח הסיוע הביטחוני הבין-לאומי חברות המדינות החברות בברית נאט"ו, שתי מדינות השותפות לברית נאט"ו, ו-10 מדינות שאינן חברות בברית נאט"ו ואינן שותפות של הברית.

| המדינה | מספר החיילים | אחוז מסך כל החיילים בכוח |
| --- | --- | --- |
| ארצות הבריתארצות הברית ארצות הברית | 59,590 | 56.540% |
| (האיחוד האירופיהאיחוד האירופי האיחוד האירופי) | (30,894) | (34.528%) |
| הממלכה המאוחדתהממלכה המאוחדת הממלכה המאוחדת | 9,500 | 10.617% |
| גרמניהגרמניה גרמניה | 4,335 | 4.845% |
| צרפתצרפת צרפת | 3,750 | 4.191% |
| איטליהאיטליה איטליה | 3,160 | 3.532% |
| קנדהקנדה קנדה | 2,830 | 3.163% |
| פוליןפולין פולין | 2,140 | 2.392% |
| הולנדהולנד הולנד | 1,880 | 2.101% |
| טורקיהטורקיה טורקיה | 1,835 | 2.051% |
| אוסטרליהאוסטרליה אוסטרליה | 1,550 | 1.732% |
| ספרדספרד ספרד | 1,075 | 1.201% |
| רומניהרומניה רומניה | 970 | 1.084% |
| דנמרקדנמרק דנמרק | 750 | 0.838% |
| בלגיהבלגיה בלגיה | 560 | 0.626% |
| בולגריהבולגריה בולגריה | 525 | 0.587% |
| נורווגיהנורווגיה נורווגיה | 470 | 0.525% |
| צ'כיהצ'כיה צ'כיה | 455 | 0.509% |
| שוודיהשוודיה שוודיה | 410 | 0.458% |
| הונגריההונגריה הונגריה | 310 | 0.346% |
| קרואטיהקרואטיה קרואטיה | 270 | 0.302% |
| אלבניהאלבניה אלבניה | 250 | 0.279% |
| סלובקיהסלובקיה סלובקיה | 230 | 0.257% |
| ליטאליטא ליטא | 220 | 0.246% |
| ניו זילנדניו זילנד ניו זילנד | 220 | 0.246% |
| יווןיוון יוון | 178 | 0.2% |
| גאורגיהגאורגיה גאורגיה | 175 | 0.196% |
| לטביהלטביה לטביה | 170 | 0.190% |
| מקדוניהמקדוניה מקדוניה | 165 | 0.184% |
| אסטוניהאסטוניה אסטוניה | 145 | 0.162% |
| פורטוגלפורטוגל פורטוגל | 110 | 0.123% |
| פינלנדפינלנד פינלנד | 95 | 0.106% |
| אזרבייג'ןאזרבייג'ן אזרבייג'ן | 90 | 0.104% |
| סלובניהסלובניה סלובניה | 70 | 0.078% |
| ארמניהארמניה ארמניה | 40 | 0.045% |
| סינגפורסינגפור סינגפור | 40 | 0.045% |
| איחוד האמירויות הערביותאיחוד האמירויות הערביות איחוד האמירויות הערביות | 25 | 0.028% |
| בוסניה והרצגובינהבוסניה והרצגובינה בוסניה והרצגובינה | 10 | 0.011% |
| לוקסמבורגלוקסמבורג לוקסמבורג | 9 | 0.010% |
| אוקראינהאוקראינה אוקראינה | 8 | 0.009% |
| אירלנדאירלנד אירלנד | 7 | 0.008% |
| ירדןירדן ירדן | 6 | 0.007% |
| איסלנדאיסלנד איסלנד | 4 | 0.004% |
| מונטנגרומונטנגרו מונטנגרו | 4 | 0.004% |
| אוסטריהאוסטריה אוסטריה | 3 | 0.003% |

ראו גם
------

* בסיס מאנאס

קישורים חיצוניים
----------------

ויקישיתוף מדיה וקבצים בנושא **כוח הסיוע הביטחוני הבין-לאומי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007451864905171
* BnF: cb16247799p (data)
* GND: 4788290-6
* ISNI: 0000 0001 2196 1829
* LCCN: n2006221086
* NKC: kn20140211007
* SELIBR: 286640
* SUDOC: 165286571
* VIAF: 159663932
* WorldCat: lccn-n2006221086

 |